पुरुष भूलने लगे हैं रोमांस करने की कला  
यह सही है कि तोहफे देना रिश्ते को और प्यार को हमेशा जीवित रखता है। मगर पुरुषों पर किए गए एक नए सर्वे के मुताबिक पुरुष अपने जीवन साथी को खुश रखने की कला को भूलते जा रहे हैं।
यह सही है कि तोहफे देना रिश्ते को और प्यार को हमेशा जीवित रखता है। मगर पुरुषों पर किए गए एक नए सर्वे के मुताबिक पुरुष अपने जीवन साथी को खुश रखने की कला को भूलते जा रहे हैं। वे उनके लिए तोहफे खरीदना भूल गए हैं।  ब्रिटेन में हुए इस सर्वे में पाया गया कि ज्यादातर महिलाओं को पिछले एक साल में उनके पतियों ने कोई सरप्राइज गिफ्ट नहीं दिया है। पांच में से एक महिला का मानना है कि उन्होंने अब अपने पतियों से तोहफे में फूल पाने की आशा छोड़ दी है और वे अपने लिए खुद खरीद लेती हैं।  'डेली एक्सप्रेस' की रिपोर्ट के मुताबिक, शेइलाज व्हील्स इंश्योरेंश कंपनी की ओर से कराए गए इस सर्वे में 1,176 ऐसे व्यस्कों को शामिल किया गया, जो या तो शादीशुदा थे या फिर वे किसी न किसी रिश्ते में थे। सर्वे में पाया गया कि युवा पुरुषों में शिष्टता तेजी से घट रही है। 25 वर्ष से कम आयु के पुरुषों में 10 में से एक ने अपने साथी को ऐसा तोहफा दिया, जो बेकार था।  आधी से ज्यादा युवा महिलाओं ने अपनी पहली डेट पर खुद बिल चुकाया या फिर अपने साथी के साथ मिलकर बिल चुकाया। सिर्फ तीन प्रतिशत महिलाएं ही सालगिरह की तारीख भूलीं, जबकि 10 प्रतिशत पुरुषों को सालगिरह की तारीख याद नहीं रही।